Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 79

5. évfolyam Belépõ tevékenységformák A tantárgy sajátossága, hogy a fõ tevékenységi formák az egész iskolaszakaszon áthúzódnak, ám mûveleti szintjük évfolyamonként emelkedik. Síkbeli és térbeli alkotások létrehozásával tudatosabb kifejezõeszköz-használat. Mûalkotások elemzése, mûvészeti ágak, stílusok megismerése a mûvészettörténet nyomvonalán haladva. Közvetlen megfigyelésen alapuló, nézõpontnak megfelelõ téri, formai, színbeli tanulmányok. Ábrázolási módok szemléleti megismerése. Színtapasztalatok rendezése. Alkalmazott grafikai tervezés. A közvetlen és a rögzített kommunikáció, a tömegtájékoztatás formáinak megkülönböztetése. Használati tárgy tervezése. Igény és stílus közötti kapcsolat feltárása. Témakörök, tartalmak, tevékenységek Kifejezés, képzõmûvészet Nyelv A vizuális nyelvi eszközök (pont, vonal, folt, tömeg, tér) és minõségek (textúra, faktúra, szín, forma). A vonal térkifejezõ, formahatároló, figyelemvezetõ kiemelõ szerepe, vonalfajták. Síkjellegû és plasztikus formák. A színek, hangulati hatása, figyelemfelhívó jellege. Mozgás kifejezése (formaismétlés, mozgásfázisok). Komponálás síkban, térben. Alkotás Személyes élmények, képzeleti képek megjelenítése, szubjektív, de tudatos kiemelésekkel. A véletlen hatások beépítése a térbeli és síkbeli kompozíciókba. Konkrét események, történetek, irodalmi illusztrációk készítése képsorban vagy szoborban. Mozgás kifejezése a témának megfelelõ grafikai vagy plasztikai feldolgozásokkal. Befogadás Az alkotó feladatokhoz kapcsolódó mûalkotások elemzése. Mûvészettörténet Képzõmûvészeti ágak (pl. szobrászat, grafika), építészet, iparmûvészet, mûfajok (pl. dombormû) fõbb jellemzõi, a megfigyelt mûalkotások technikái (pl. akvarell, mintázás). Az õskori mûvészet. Egyiptom, Mezopotámia mûvészete. Görög és római mûvészet. A megismert alkotások szerzõje, címe, mûfaja, technikája. A múzeumok rendeltetése, szerepe, a Szépmûvészeti Múzeum. Vizuális kommunikáció Nyelv A vizuális nyelvi elemek, minõségek értelmezõ, tájékoztató, felhívó szerepe. Alkotás Téri helyzeteket ábrázoló látszati rajzok készítése látvány után és képzelet alapján. Modellek (tárgyak, formák) térbeli helyzetének, arányainak és színviszonyainak megfigyelése és nézõpontnak megfelelõ grafikus, színes és plasztikai ábrázolása. Tárgyak nézeti ábrázolása, származtatása egyszerû geometrikus formákból. Tervezés, az adott célnak megfelelõ forma- és színredukciók alkalmazásával. Szöveg és kép összerendezése konkrét célú közlésekben (pl. plakát). Befogadás A téri helyzet felismerése az ábrán. A tömeg kifejezõeszközeinek olvasása. A színkör. A sötét-világos kontraszt, a fõ- és mellékszínek, telt színek, tört színek. A közvetlen kommunikáció (testbeszéd, gesztus) és a rögzített (írás, képírás, ábrázolás) vizuális közlés köznapi és mûvészi formái. Tárgy és környezetkultúra Nyelv A funkcionális forma és a dísz, ornamentika. Alkotás Egy saját használatra készülõ tárgy (pl. társasjáték, ruha, taneszköz) kitalálása, elkészítése, az alkalmas anyagok és formai megoldás kiválasztásával. Befogadás A személyes felhasználói igény és a tárgy stílusa közötti kapcsolat felismerése. A tárgyalkotó mûvészet területei: a formatervezés és az iparmûvészet, a népmûvészet. A környezet és a tárgy, a természeti és az épített környezet viszonya. Technikák Vázolás ecsettel, filctollal, ceruzával. Felületképzés ponthalmazzal, vonalráccsal, ecsettel, kollázzsal. Szabadkézi tónusos rajzok. Grafikák: tus, diófapác, papírmetszet. Festés akvarellel, krétával, kevert eljárással. Színes munkák kollázzsal, frottázzsal, nyomhagyással. Egyszerû levonatok (esetleg monotípia). Mintázás. Agyagmunkák a korong nélküli õsi eljárások alapján. Modellezés szabásmintával, papírtárgyak készítése hajtogatással (esetleg papírmasé). Szerkesztés körzõvel, vonalzóval. Betûk kivágással, esetleg számítógéppel. A technológiai lépések betartásának alapszabályai. Megismertetésre, elemzésre ajánlott mûalkotások A mûalkotásokat a tanár választja ki, a mûvészettörténeti korszaknak megfelelõen. Stonehenge, Willendorfi Vénusz, egy fekete-afrikai szobor, Szegvár-tûzkövesi Sarlós isten, Altamirai bölény, Karnaki nagytemplom, Gizai piramisegyüttes, Írnok, Halastó (thébai sírfestmény), Zikkurat, Gudea szobor, Vadászjelenet Asszurbanipál ninivei palotájából (dombormû), Athéni Akropolisz, Polükleitosz: Dárdavivõ, Lovasok a Parthenon frízérõl, Mürón: Diszkoszvetõ, Vörösalakos vázakép, Pantheon, Titusz diadalíve, Colosseum, Balácai villagazdaság, Marcus Aurelius lovasszobra. A továbbhaladás feltételei A tanuló továbbhaladását a vizuális képességek esetleg alacsony színvonala nem akadályozhatja meg. Az ötödikes tanuló általában képes élményeit, érzelmeit, fantáziaképeit, gondolatait vizuális eszközökkel kifejezni. Megkülönbözteti a vizuális mûvészeti ágakat és mûfajokat, segítséggel alkalmazza a mûalkotások elemezésének megismert módját. Ismeri az õskor és az ókor fõ stílusjegyeit, felismer és megnevez koronként legalább három alkotást. A látványt le tudja rajzolni, egyes tulajdonságait ki tudja emelni. Egyszerû látványt, kitalált tárgyat megrajzol emlékezet, képzelet alapján is. Ismeri a téri helyzetek megjelenítésének néhány módját. Képes vizuális minõségek, egyszerûbb képi közlések szóbeli megfogalmazására, olvasására. Ismeri a tömegkommunikáció fõ jellemzõit. Ismeri a stílus és a forma szerepét a fogyasztói döntésekben. Alkalmazza a tanult ábrázolási technikákat.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes